魁北克省

魁北克省，簡稱魁省，以前啲當地華人用臺山話發音嚟譯古壁省，係加拿大東面嘅一個省，人口7,651,531。魁北克嘅官方語言係法文，全加拿大淨係呢個省係用法文。省會係魁北克市，最大嘅城市係滿地可。

地理 

魁北克係加拿大最大嘅省，面積係法國嘅三倍。省入面好多地方都好少人。魁北克省超過90%嘅地方係加拿大地盾。北面廣闊，冇人住。魁北克喺加拿大東面，西面黐住安大略省同哈德遜灣，東面係大西洋，南面黐住美國，北面係北冰洋。

省入面最大嘅水電工程起喺La Grande Rivière上面。極北係極地同埋副極地氣候，有啲因紐特部族嘅人住喺度。

最多人嘅地方係南面嘅聖勞倫斯河谷，省會魁北克市同滿地可都喺嗰度。滿地可北面係勞倫第安區，係地質年代久遠嘅山區，東面係阿巴拉契亞山脈，一直延伸到東城同加斯佩地區。加斯佩半島向東伸入聖勞倫斯灣。

政治 

魁北克政治係基於英國傳統西敏制嘅議會制，省督係國家元首伊利沙伯二世喺魁北克入面嘅代表。省政府最大嘅係省長，由議會多數黨嘅黨魁做。魁北克實行一院制，議會叫做魁北克國民大會。

經濟 
聖勞倫斯河谷係富庶嘅農業區，出好多奶製品、生果、蔬菜、牲畜同楓樹漿。河谷以北多數係針葉林，有好多河流湖泊。紙漿、造紙、林業同水電係魁省重要嘅經濟部門。

人口 

總人口：7,903,001
 人口增長率：0.64%
 出生率：9.8‰
 死亡率：7.4‰
 淨移民增加：4.1‰
 BB死亡率：4.6‰
 平均壽命： 
 男：76.3
 女：81.9
 城鎮人口：80.04%(2001)
 語言：(1996) 
 法文：81.5%
 英文：8.8%
 第種語言：9.7%

Agora：魁北克在線法文百科全書
 魁北克政府
  魁北克嘅象徵 
 你好魁北克

魁北克